Plot-plot adegan pagelaran menika sanget baku, namung ing adegan keputren kacariyosaken ing “narasi” kemawon. Sulukan, kados dene ada-ada, sendonan lan sapiturutipun, penuh ing kalimah sastra runtut. Dhodhogan lan jejakan keprak ingkang “cermat”, lumayan mboten cewet. Mila tumraping para ingkang nggilut ing ringgitan klasik, pagelaran dening ki Herman Pratikto saged sinudarsana. Senajanta radi “datar” anggenipun nggelar pedhalangan ing panggung, nanging saged kawastanan menika wujuding pagelaran ringgit klasik sejati.
